**«ШИНЧЫМАШ КАС»**

**Кидпашам ыштыме, мурен-куштымо, модмо марий фольклор пайремлан сценарий.**

**Цель:** Воспитание патриотизма, приобщение детей к истокам народной культуры и духовности на основе марийского фольклора

**Задачи**: 1. Воспитание любви к родному краю, знакомству детей характерными особенностями марийского фольклора;

2. Воспитание нравственных качеств личности ребенка: доброты, справедливости, правдивости, гордости за свой край и народ;

3. Развитие творческих способностей детей певческих навыков, актерского мастерства, музыкальности на основе разных жанров марийского фольклора.

**Оборудование**: гармонь, тумыр, шовыч, йыдал, кидпашам ыштыме узгар-шамыч,

**Форма организации работы**: работа детей в группе по методике сотрудничества.

**Методы и приемы**: метод сотрудничества

**ХОД МЕРОПРИЯТИЯ:**

Марий вургемым чийыше озавате ӱстел воктене шогылтеш. Ты жапыште ӱдыр-рвезе-влакын весела йӱкышт шокта. Нуно пöртышкö пурат. Ўдыр-влакын кидыштышт кўнчылавондо, тўркучем. Рвезе-влак йыдал ышташ нийым, корзинка пидаш воштырым, гармоньым, тўмырым налыныт.чыланат муралтен колтат.

Ме муренат кертына,

Ме куштенат кертына.

Мураш, кушташ веле огыл,

Пашаланат кертына.

**Йоча-влак:** Салам лийже, кокай!

**Озавате:** Салам лийже,ўдыр-рвезе-влак!

**Ик удыр:** Кокай, ме тый декет кидпаша дене шинчаш, касым пырля эртараш толынна!

Портыштет муралташат, кушталташат, модашат лиеш чай?

**Озавате:** Лиеш, лиеш. Верланыза, кидпашам ыштыза, мурыза, куштыза, модса. Мыламат весела лиеш.

*Удыр-рвезе-влак , озаватат олымбаке шинчыт, кидпашалан пижыт: турым турлат, йыдалым ыштат, корзинкам тодыт, кандырам пунат…*

*Озавате : Пайремлан тамле пурам шолтенам, тамлен ончыза (Ленеж гыч пурагоркашке пурам темкален-темкален, кажне йочам рат дене сийлен коштеш).*

**Ик удыр***: Пураже пеш тамле.*

**Озавате** *(мура):*

Ончалза вуйышкем, ончалза вуйышкем-

Пеледышан шовычым пидынам.

Ончалза тышкырак, ончалза тушкырак-

Пеледыш гай родем-шамыч толыныт.

**Озавате:**  Удыр-рвезе-влак, пундышвуйыш лум возын вет? Тугеже туштым тушташ, йомакым колташ лиеш.

* **Ик каваным ныл шорык кӱреш. (Кунчыла шудырымаш)**
* **Порт йыр чыве вуран чапаж дене каялеш (турым турлымаш)**
* **Мушкындо гай веле- поч гыч нöлташ огеш лий (Мундыра)**
* **Чондымо чонаным куштыкта. (гармонь)**
* **Ик коля- кок почан. (Йыдал)**

**Озавате:** Чолга, пеш ушан улыда, чыла туштым палышда Айста ынде изишак модын налына. «Рвезе годым от мод гын, шонгеммекет от мод», - манеш калык. Келшеда?

**Йоча-влак: …**

**Озавате:** Ме ожно «Йолетым шеклане» модыш дене модына ыле. Теве мыйын ала-кушто шондык пундаште йыдалем кия ыле. Теве тудо. А те мо тыгай йыдал паледа?

**Йоча-влак:** …

**Озавате:** А ынде уныкам-влак ,те онгыш чылан шогалза. Мый тендан йырда йыдалым пордыкташ туналам, а те торштылза. Кон йолжылан йыдал логалеш- тудо модыш гыч лектеш. Умылышда?

**(Йоча-влак модыт)**

**Озавате :**  ко мемнан пытартышлан кодо, тудо умбакыже модышым нангая.

Икыт, кокыт, кандаш, лу-

Корем воктен олмапу.

Олма йоген погыман,

Погымеке, шотлыман

**Озавате:** Вес модышыжо «Тумырым перен» («Тумыр пашкар») маналтеш. Колыштса кузе модман. Йоча-влак пукеныште шинчат. Зал покшелне тумыр, модышвуйын кидыштыже тоя, модышвуй модышым туналеш. Ик йочам ойырен налеш да эркын гына пералта. Пашкаржым писын тумыр умбак пышта да куржеш, а поктышыжо пангам налеш да покташ туналеш. Поктен шуын перен шукта гын, верышкыже шинчеш, уке гын модышвуйлан кодеш. (Модыш сем почеш модалт кертеш)

**Ик удыр:** Ой, таче касым кузе веселан эртарышна. Жап ятыр эртыш. Ынде шаланашат жап.

**Озавате**: Чынак, таче ме касым пеш веселан да пайдалын эртарышна. Туштым туштышна, йомакым колтышна, эше кидпашамат тыршен ыштышна: йыдалымат пидынна, кунчыламат шудыренна, турымат турленна, мундырамат мундыртенна. Арам огыл калык ойла: «Муро-илыш йолташ». Муро илаш да пашам ышташ полша. А ко пашам ышта, тудо кочкеш. Паша айдемым чапландара.

**Вес удыр**: Кокай

**Озавате**. Лиеш, лиеш. Пеш йора. Мыят тендан пелен муралтен-кушталтем.

**(Озавате дене пырля йоча-влак мурат-куштат.)**

Изи улна, изи улна,

Киса кайык гай улна.

Киса кайык гай улна да

Марий йоча ме улна.

Ой, корно сай, корно сай,

Олык воктен корно сай.

Ой, илыш сай, илыш сай,

Садикыште илыш сай.

Тау лийже сур кукулан

Садыш толын мурмыжлан.

Тау лийже гармонистлан

Мемнам мурыктымыжлан.

**Чыланат:** Чеверын, кокай!

**Озавате:** Чеверын! Вес гана адак толза!

**(Шинчаш толшо удыр-рвезе-влак юарлен лектын каят)**